బ్యాంకుల వడ్డీ రేట్లు దిగొచ్చాయిభూముల ధరలు అందుబాటులోకివ్యాపారాల్లో పారదర్శకత వచ్చిందిపెద్ద నోట్ల రద్దులో సానుకూల కోణంపెద్ద నోట్ల రద్దు ఇతర పర్యవసానాలేమైనా దేశ ప్రజలకు అదొక గొప్ప మేలు చేసింది. పేదా గొప్పా తేడా లేకుండా అందరికీ డబ్బు విలువ నేర్పింది. పాతికేళ్ల కిందట మొదలైన ఆర్థిక సరళీకరణ విధానంతో దేశ ప్రజల్లో వినియోగ విష సంస్కృతి విశృంఖలంగా పెరిగింది. అప్పులు చేసి కొప్పులు పెట్టడం నవీన జీవనసూత్రంగా జనామోదం పొందింది. 500, 1000 నోట్లను కూడా మంచినీళ్లలా ఖర్చు పెట్టడం అందరికీ అలవాటైంది. హఠాత్తుగా ఈ వ్యవహారానికి ఏడాది క్రితం బ్రేక్ పడింది. తొలిసారిగా డబ్బనేది మన జీవితంలో ఎంత కీలకపాత్ర పోషిస్తోందో ప్రతీ ఒక్క పౌరుడికీ తెలిసొచ్చింది. డీమానిటైజేషన్ మొదటి పది రోజులు చేతిలో పైసా డబ్బులు లేకుండా గడపాల్సిన పరిస్థితి వచ్చిన వాళ్లందరికీ డబ్బు ఫిలాసఫీ ఏమిటో అర్థం అయ్యింది. ప్రధాన ఆర్థిక వ్యవస్థలోకి ఒక్కసారిగా లక్షల కోట్ల ధనం వచ్చిచేరింది. ఇన్నాళ్లు నిరర్ధకంగా బోషాణాల్లో పడి వున్న సొమ్ము ఇబ్బడి ముబ్బడిగా బ్యాంకులకు చేరింది. దాంతో వడ్డీ రేట్లు తగ్గాయి. తప్పనిసరి పరిస్థితుల్లో జనం డిజిటల్ చెల్లింపుల వైపు వెళ్లారు. దాంతో వ్యాపారాల్లో పారదర్శకత పెరిగింది. టర్నోవర్ను దాచలేని పరిస్థితి వచ్చింది. లెక్క చెప్ప కుండా దాచుకోవడం డేంజర్ అనేది ప్రజల మైండ్లో స్థిరపడింది. భూముల రేట్లు దిగొచ్చాయి. వాటి ధరలనే నమ్ముకొని అనుత్పాదక వ్యాపారం చేస్తున్న రియల్ ఎస్టేట్ వ్యాపారులు దెబ్బతిన్నా కష్టపడిన సంపాదనతో భూములు కొందామనుకున్న వారికి ధరలు కాస్త అందుబాటులోకి వచ్చాయు. దాంతో శ్రమకు విలువ పెరిగింది. అమెరికా, యూరప్ ఆర్థిక వ్యవస్థల్లో నగదు వాటా 15-23 శాతమే. భారత ఆర్థిక వ్యవస్థలోనూ నగదు వాటాను ఆ మేరకు దించేందుకు డీమానిటైజేషన్ ఉపకరించింది. దేశంలో ప్రస్తుతానికి నకిలీ కరెన్సీ పూర్తిగా తుడిచిపెట్టుకు పోయింది. ఉగ్రవాదుల ఆర్థిక మూలాలు నాశనమయ్యాయి. పెద్ద నోట్ల రద్దు దీర్ఘకాలంలో దేశానికి మంచే చేస్తుందని స్వయంగా ప్రపంచ బ్యాంకే చెప్పింది.
byaankula vaddi retlu digochaayibhoomuula dharalu andubatulokivyapara paaradarsakata vachindipedda notla raddulo saanukuula konampedda notla raddu itara paryavasanalemaina desha prajalaku adoka goppa melu chesindi. peda goppa teda lekunda andarikee dabbu viluva nerpindi. paatikella kindata modalaina aardhika saralikarana vidhaanamtho desha prajallo viniyoga visha samskruti vishrunkhalamgaa perigindi. appulu chesi koppulu pettadam naveena jeevanasuutramgaa janamodam pondindi. 500, 1000 notlanu kuudaa manchineellalaa kharchu pettadam andarikee alavaataindi. hataattugaa ee vyavahaaraaniki edaadi kritam breake padindi. tolisaarigaa dabbanedi mana jeevitamlo entha keelakapatra poshistondo pratee okka pourudiki telisochindi. demanitisation modati padi rojulu chetilo paisa dabbulu lekunda gadapalsina paristhiti vachina vaallandarikii dabbu philasafy emito artham ayyindi. pradhaana aardhika vyavasthaloki okkasariga lakshala kotla dhanam vachichaerindi. innaallu nirardhakamgaa boshanallo padi vunna sommu ibbadi mubbadigaa byaankulaku cherindi. daamto vaddi retlu taggaayi. tappanisari paristhitullo janam disital chellimpula vaipu vellaaru. daamto vyaapaaraallo paaradarsakata perigindi. tarnovarnu dachaleni paristhiti vachindi. lekka cheppa kunda dachukovadam danger anedi prajala mindlo sthirapadindi. bhoomula retlu digochaayi. vaati dharalane nammukoni anutpaadaka vyaparam chestunna riyal estate vyaapaarulu debbatinna kashtapadina sampaadanato bhoomulu kondamanukunna vaariki dharalu kaasta andubaatuloki vachaayu. daamto shramaku viluva perigindi. america, eurap aardhika vyavasthallo nagadu wata 15-23 saatame. bhaarata aardhika vyavasthaloonuu nagadu vaataanu aa meraku dinchenduku demanitisation upakarinchindi. desamlo prastutaaniki nakili corrensy puurtigaa tudichipettuku poyindi. ugravaadula aardhika moolaalu naasanamayyaayi. pedda notla raddu deerghakaalamlo deshaniki manche chestundani swayamgaa prapancha byanke cheppindi.